Brandon Sanderson

Brandon Sanderson (født 19. december 1975) er en amerikansk forfatter. Han er bedst kendt for sin Mistborn-serie, og hans arbejde med at færdiggøre Robert Jordans episke fantasyserie The Wheel of Time. I 2010 udgav Sanderson The Way of the Kings, som er den første bog i en bogserie kaldet The Stormlight Archive.

Biografi 
Sanderson blev født i Lincoln, Nebraska. Han tog en bachelor i engelsk på Brigham Young University og fik i 2005 en kandidatgrad i creative writing. I 2006 blev Sanderson gift med Emily Bushman, som senere blev hans manager. Når han ikke skriver, underviser Sanderson i creative writing på Brigham Young University.

Karriere 
Sandersons første bog, Elantris, blev udgivet i 2005 hos Tor Books. Den fik positive anmeldelser. I 2006 udkom The Final Empire, som var den første bog i hans Mistborn-fantasytriologi. Anden bog i Mistborn-serien, The Well of Ascension ud kom i 2007. I 2008 udkom den sidste bog, The Hero of Ages, i Mistborn-serien.
Efter fantasyforfatteren Robert Jordans død i 2007 blev Sanderson udvalgt af Jordans enke og redaktør, Harriet McDougal, til at færdiggøre den sidste bog i Jordans episke fantasyserie The Wheel of Time. McDougal valgte Sanderson, fordi hun var imponeret af Sandersons første Mistborn-roman. Efter Sanderson havde gennemarbejdet Jordans notater, blev det besluttet at den sidste bog i The Wheel of Time-serien ville blive til tre bøger. Den første bog af de tre, The Gathering Strom, blev udgivet i 2009 og nåede førstepladsen på The New York Times' Best Seller List.
I 2010 udgav Sanderson den første roman, The Way of Kings, i en planlagt ti bogserie kaldet The Stormlight Archive. The Way of Kings har ligget nr. 7 på The New York Times' Best Seller List og er på Amazons "Top 100 Science Fiction and Fantasy Books to Read in a Lifetime".
Anden bog i serien, Words of Radiance, udkom i 2014.
Den danske oversættelse af The Way of Kings, Kongernes vej, vil blive udgivet hos forlaget Ulven og Uglen i 2017. Forlaget Dreamlitt har udgivet to af Sandersons bøger, Steelheart og Firefight på dansk.

Bibliografi 
 	Elantris, Tor Books (Maj 2005)
 	Mistborn: The Final Empire, Tor Books (Juni 2006)
 	Mistborn: The Well of Ascension, Tor Books (August 2007)
 	Alcatraz vs. the Evil Librarians, Scholastic Books. (Oktober 2007)
 	Mistborn: The Hero of Ages. Tor Books, (August 2008)
 	Alcatraz vs. The Scrivner's Bones, Scholastic Books. (Oktober 2008)
 	Warbreaker, Tor Books (Juni 2009)
 	Alcatraz vs. The Knights of Chrystallia, Scholastic Books. (Oktober 2009)
 	The Gathering Storm (sammen med Robert Jordan), Tor Books (Oktober 2009)
 	The Way of Kings (Første bog i serien The Stormlight Archive) Tor Books (August2010). Udkommer på dansk i 2017 hos forlaget Ulven og Uglen.
 	Steelheart (Første bog i serien Reckoners serien) (September 2013). Udkommet på dansk hos forlaget Dreamlitt, under navnet Stålhjerte.
 	Words of Radiance (Anden bog i serien The Stormlight Archive) Tor Books (Marts 2014)
 	Firefight (Anden bog i Reckoners serien) (Januar 2015). Udkommet på dansk hos forlaget Dreamlitt, under navnet Ildkamp.
 	Calamity (Tredje bog i Reckoners serien) udkommer på dansk i starten af 2017 på forlaget Dreamlitt, under navnet Kalamit.
 	The Rithmatist (Første bog i Rithmatist serien) udkom på dansk i september 2016 på forlaget Dreamlitt, under navnet Ritmatikeren.
Oathbringer (Tredje Bog i serien The Stormlight Archive) Tor Books (2017)
Rhythm of War (Fjerde Bog i serien The Stormlight Archive) Tor Books (2020)

Noter 

Fantasyforfattere fra USA